ग़ाज़ीपुर के ज़हूराबाद में सुभासपा के मुखिया ओमप्रकाश राजभर पर हमला!, शोक संतप्त परिवार से गए थे मिलने
उत्तर प्रदेश के गाजीपुर जिले के जहूराबाद इलाके में सुहेलदेव भारतीय समाज पार्टी (सुभासपा) के राष्ट्रीय अध्यक्ष ओमप्रकाश राजभर पर मंगलवार को जहूराबाद इलाके में जानलेवा हमले का प्रयास किया गया। वह अपने विधानसभा क्षेत्र में एक समर्थक के शोक संवेदना व्यक्त करने पहुंचे थे। आरोप है कि असलहों से लैस करीब बीस युवकों ने उन्हें घेर लिया तो वह किसी तरह से जान बचाकर निकल पाए। सुभासपा मुखिया ने इस हमले के पीछे भाजपा की साजिश बताया है और कहा है कि यह पार्टी यूपी में गुंडाराज कायम करना चाहती है।
सुभासपा मुखिया ओमप्रकाश राजभर जहूराबाद विधानसभा के घोसलपुर पहदरिया गांव में एक मृतक परिवार के यहां शोक व्यक्त करने गए थे। आरोप है कि वह शोक संतप्त परिवार से बातचीत कर रहे थे कि लाठी-डंडे से लैस 15-20 लोग पहुंचे और उन्हें गालियां देनी शुरू कर दी। ओमप्रकाश के समर्थकों ने विरोध किया तो वे गालियां बकते हुए मारपीट करने लगे। ओमप्रकाश राजभर के साथ मौजद सुरक्षाकर्मियों और वहां मौजूद लोगों के सहयोग से वह किसी तरह बचकर निकल पाए।
हमले की घटना के बाद ओमप्रकाश राजभर ने तत्काल एडीजी लॉ एंड ऑर्डर के अलावा पुलिस कंट्रोल रूम, गाजीपुर के एसपी, एसओ को घटना की जानकारी दी है। हमले संबंध में उन्होंने एक वीडियो भी जारी किया। सुभासपा मुखिया ने कहा है कि भाजपा के लोग ढिंढोरा पीट रहे हैं कि लॉ एंड ऑर्डर ठीक है, जबकि विधायक के साथ अराजकतत्व खुलेआम ऐसा सुलूक कर रहे हैं। अगर हमारे लोग संयम नहीं बरतते तो वहां बवाल बढ़ जाता। तब योगी सरकार हमारे समर्थकों के साथ गुंडगर्दी शुरू कर देती।
.@Uppolice विधायक जहूराबाद @oprajbhar अपने क्षेत्र में विभिन्न गांव में भ्रमण कर रहे थे जिसमे पहदरिया गांव में जब पहुँचे तो 50 अराजकतत्व @oprajbhar 4fb जी को जान से मारने के लिए घेर लिए है।मामला
ग़ाज़ीपुर के जहूराबाद विधानसभा के पहदरिया गांव का है !@adgzonevaranasi @AdminGhazipur pic.twitter.com/vdprwCGZCG
— Piyush Mishra (@PMLUCKNOW) May 10, 2022
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक 2403 वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
bho_Deva hin_Deva hin_Deva hin_Deva hin_Deva awa_Deva eng_Latn hin_Deva